**8. razred: KEMIJA**

Petek, 15. 5. 2020 Zaporedna ura: 11./57.

Preveri svoj zapis v zvezku o plamenski reakcijah kovin prve in druge skupine PSE. Če imaš napake, popravi.

|  |  |
| --- | --- |
| **Element** | **Barva plamena** |
| Litij | rožnato / karminasto rdeče |
| Natrij | rumeno |
| Kalij | modro vijolična |
| Kalcij | opečnato rdeče |
| Stroncij | cinober |
| Barij | svetlo zeleno |

Nova snov: **Prehodni elementi**

* S pomočjo spletnega učbenika boš danes spoznal lastnosti in uporabnost prehodnih elementov. Preberi od strani 171 do strani 173.

<https://eucbeniki.sio.si/kemija8/952/index6.html>

* **Pripravi periodni sistem elementov in poišči prehodne elemente.**
* Ko prebereš, prepiši spodnji zapis v zvezek in reši naloge.

Zapis v zvezek: **Prehodni elementi**

* So kovine, ki so v našem življenju zaradi njihovi lastnosti zelo pomembne.
* **Prehodne kovine** so v primerjavi z alkalijskimi trše, manj reaktivne in imajo večjo gostoto.
* Pogosto jih uporabljamo kot **katalizatorje to so snovi, ki pospešujejo kemijske reakcije.**
* **Reakcijo kovine s kisikom iz zraka**, vodo in tudi drugimi snovmi imenujemo **korozija** (rjavenje).
* Manj reaktivne kovine so železo, baker in aluminij.
* Prehodne kovine tvorijo **zlitine** . **To so zmesi dveh ali več kovin in imajo boljše lastnosti, kot same kovine.** Najpogosteje uporabljena zlitina je **jeklo.**
* **Baker** je kovina, ki se zaradi dobre električne prevodnosti uporablja **za električne žice.** Je odporen proti koroziji in se z lahkoto oblikuje. Pomembni bakrovi zlitini sta **medenina in bron.**
* Edina kovina v tekočem agregatnem stanju je **živo srebro**. Njena najpomembnejša zlitina je **amalgam,** ki se je uporabljala za zobne zalivke. **Živo srebro in njegove spojine so strupene.**
* Za izdelavo nakita, denarja, električnih kontaktov v elektronski in računalniški tehnologiji uporabljamo **zlato**. Dobre lastnosti zlata so: dober električni in toplotni prevodnik, ima veliko gostoto in je zelo raztegljiv ter nereaktiven.

**Naloga**

*Prvi dve nalogi obvezno napiši v zvezek, ostale tri, če želiš. Moraš jih pa vsaj ustno narediti. Odgovore dobiš v obeh učbenikih, ki jih imaš na razpolago. Drugič preverimo.*

* Aluminij je lahka, ki na zraku reagira s kisikom. Pri reakciji nastane aluminijev oksid Al2O3, ki se oprime površine in ščiti aluminij pred nadaljnjo reakcijo. Zapiši urejeno enačbo za to kemijsko reakcijo. Zraven napiši tudi agregatna stanja.
* Železo na vlažnem zraku reagira s kisikom in vodo. Pri reakciji nastane spojina železov oksid. To je spojina rjave barve (rja), ki je krhka in se od železa lušči. Zapiši urejeno enačbo za to kemijsko reakcijo. Zraven napiši tudi agregatna stanja. Enačbo poišči v tvojem učbeniku.
* Naši kovanci so tudi zlitine. Zapiši, katere kovine sestavljajo posamezne kovance. Ni treba navajati v procentih.
* Zlato je premehko za izdelavo nakita. Zato mu dodajo druge kovine. Poznamo rumeno zlato in belo zlato. V učbeniku poišči, kateri elementi so v teh zlitinah.
* Ko kupujemo izdelke iz zlata, nam povejo koliko karatno je zlato. Kaj to pomeni?

**POMEMBNO!!!**

* **Naloga za ocenjevanje znanja**

**Drugi teden boš uri kemije namenil ocenjevanju.**

Tokrat ne boš ocenjen iz običajnega ocenjevanja znanja (testa), temveč boš oceno dobil iz dveh delov: izdelave osebne izkaznice elementa iz periodnega sistema, ki ti ga bom določila ter iz izdelave modela atoma.

Na elektronski naslov boš še ta teden dobil natančna navodila, kriterije ter ime elementa, ki ga boš predstavil ter izdelal njegov atom.

Kdor mi nalog do omenjenega datuma ne bo poslal, ne bo dobil ocene. Če v drugem ocenjevalnem obdobju ni ocene, ne morem zaključiti (ne glede na dobre ocene iz prvega polletja). V tem primeru je potrebno opravljati predmetni izpit.

Želim ti uspešno delo.